Fremover skal man kun betale for det faktiske forbrug.

Det bliver muligt, når selskabet installerer nye elmålere hos 76.000 kunder i Himmerland. Med den nye måler kan man aflæse og følge forbruget online. Og dermed behøver man kun betale for det faktiske forbrug. Himmerlands Elforsyning er allerede i gang med at udskifte målere, og regner med, at alle de nye målere er på plads indenfor fire år.